IGAZ TÖRTÉNET ALAPJÁN,
DE NÉHÁNY KARAKTERT ÉS RÉSZLETET NARRATÍV OKOKBÓL MEGVÁLTOZTATTUNK.
A gyanúsított Robert Napper.
1995 óta a Broadmoori Zárt Osztályon van. Elítélték kettős gyilkosságért
és számos nemi erőszakért, bár a gyanú szerint többet követett el.
Napper ölte meg Rachelt, André.
És ez a csapat bebizonyítja.
És ezt csak úgy higgyem el?
BRIT KONZULÁTUS, BARCELONA
Ugyan miért?
Nos, a DNS-egyezés nagyon valószínű…
Ha az bizonyíték lenne, már vádat emeltek volna,
de nem tették, nem igaz?
A minta egyelőre elégtelen.
És ha az is marad?
Feltételezzük, hogy további bizonyítékot is be kell mutatnunk.
De így a gyanúsítottra koncentrálhatunk.
Akkor nem ismerte be?
Még nem hallgattuk ki.
De a többi bűntettéből tudjuk, hogy csak akkor vállal felelősséget,
ha nincs más lehetősége. A Stagg-csapat a vallomásra koncentrált.
Tudom.
Mi konkrét bizonyítékot keresünk,
hogy kétséget kizáróan bizonyíthassuk Napper bűnösségét.
Nézze,
tudom, hogy bizonyosságot akar.
Az igazat akarom.
Arról, hogy mi történt aznap, és miért nem vontak senkit felelősségre.
Ha ez megvan,
meghallgatom önöket.
Rendben.
AZ EGYETLEN SZEMTANÚ
Egy 14 évvel ezelőtti megoldatlan ügy.
Másfél évtized alatt a nyomozást takarékra vették, újravizsgálták,
most pedig új bizonyítékokat vizsgálnak, de egyelőre nincs új vádemelés.
Mit csinál ma este apukád?
Nem érdekel.
André? Otthon vagy?
Francisco vagyok.
Hónapok óta nem láttalak. Hol vagy?
Aggódunk érted. Hívj vissza! Szia!
Hogy bizonyítjuk, hogy Napper
1992. július 15. reggelén a Wimbledon parkban volt?
Előbb bebizonyítjuk, hogy nem ott volt, ahol mondja.
Jó. És az hol volt?
A munkahelyén. A Sercónál Greenwhichben. Állítólag egész nap.
Tudnánk beszélni valamelyik volt kollégájával?
A műszakvezetővel. Anno kihallgattuk.
Vezetett naptárat a műszakbeosztásokról, de az 1992-esnek nyoma veszett.
Szerinted érdemes újra elbeszélgetni vele?
- Kétlem. - Én is.
Viszont mindent ellenőriznünk kell.
Mindent és mindenkit, mintha most látnánk először.
- Megvan a cipőnyom? - Igen, tessék.
Tone, ez a cipőnyom.
A kevés tárgyi bizonyíték egyike az eredeti tetthelyről.
Benno igyekezte összepárosítani Napper cipőjével, de…
egy cipőt sem találtak Napper szobájában a letartóztatásakor.
- Egyet sem. - Akkor…
Akkor az a kérdés,
hogy mégis mi volt a lábán, amikor őrizetbe vették.
Utána már nem engedték ki, nem?
Nem.
Ugye nem lehet a leadott értéktárgyai között?
Azok tíz éve a Broadmoor raktárában vannak.
Érdemes ellenőrizni.
A legutóbbi után figyelni kell.
És amíg nem kapunk végzést, senkinek egy szót se!
- Jó. - Mi az?
Próbáltál már börtönre végzést kérni?
Alex?
- Jól vagy? - Aha.
Hogy telt a heted?
Jól.
Aha. És a munka?
Az is.
Te hogy vagy?
Megvagyok.
Most akarsz enni, vagy később?
Ma este Annánál eszem.
Csak eljöttem néhány dologért.
Jó.
Miért nem szóltál?
- Azt hittem, szóltam. - Mikor, Alex?
Sosem vagy itt.
Most itt vagyok, ha beszélni akarsz.
Nincs miről beszélni.
Nem tudom, érdekel-e, hogy keresett-e a rendőrség, de…
nem kerestek.
Nyilván nem jutottak előre az új gyanúsítottal.
Jobb, ha letusolok.
Több mint tíz éve dolgoztam ott.
És nem tudja biztosra megmondani,
hogy Napper dolgozott-e aznap?
Baromi jó a memóriám, de…
Valaki emlékezhet rá?
Mint mondtam, Napper nem sokáig volt ott.
És amennyire láttam, csak magában beszélt.
A lányok messze elkerülték.
De ezt már elmondtam.
Igen.
Ugye megtartotta pár naptárát?
Igen, a garázsban vannak.
Nem tudom, miért tartottam meg őket. Rajta van az alkalmazottak beosztása.
A ’91-est és ’93-ast odaadtam az előző rendőröknek, a többit kidobtam.
- A ’92-es továbbra sincs meg? - Nincs.
Körülnézhetünk még egyszer?
Nem akarnak bemenni oda.
Igaza van, tényleg nem.
- Jó nagy. - Aha.
- Falra akasztós, tudja. - Igen.
Az istenit!
Főnök, ezt nézze!
1992-ES MŰSZAKBEOSZTÁS
- Boldog karácsonyt! - Azt!
Itt van.
Robert Napper.
Július 15., szerda. Egész nap nem dolgozott.
Biztosan?
George megesküszik rá.
Ez alapján Robert Napper egész nap nem dolgozott.
Akkor már bizonyítani tudjuk, hol nem volt.
Lássuk, elárulja-e, hol volt!
BROADMOORI ZÁRT OSZTÁLY, ANGLIA
Még egyszer köszönjük!
Ön az ügyvédje?
Igen.
És ha az ügyfelem orvoscsapata szorongást lát az ügyfelemen,
azonnal leállítom a kihallgatást.
Bob mentálisan törékeny.
- Bob elítélt is. - És gyanúsított egy gyilkosságban.
Nem elítélt.
Páciens.
Ez egy kórház, nem börtön.
Bob! Ide leülhet. Jöjjön!
- Így ni. - Jó napot, Robert!
Így ni.
Úgy.
Jól van.
Rachel Nickellről szeretnénk beszélni önnel.
Ugye ismerős ez a név, Robert?
Már kérdezték korábban Rachelről.
Rachelt 1992-ben megerőszakolták és meggyilkolták.
A tudományos fejlődésnek hála
sikerült azonosítanunk az eddig ismeretlen férfi DNS-t,
amelyet Rachel testén találtak.
És az ön DNS-e, Robert.
Érti, mi az a DNS?
Egyedülálló, mint az ujjlenyomat.
Igen. Ez alapján azt is tudjuk, hogy érintkezett aznap Rachellel.
Ugye?
Itt az esélye, hogy megmagyarázza, Robert.
Elmesélné nekünk, mi történt?
Figyel?
Az nem mi voltunk.
Ha jól tudom, a Sercóban dolgozott Greenwichben, Robert.
Megvan a beosztás.
Az alapján nem dolgozott aznap, Robert.
Eszerint pedig hazudott a rendőrségnek, amikor Rachelről kérdezték 1995-ben.
Miért, Robert?
Hol volt valójában július 15-én?
Robert!
Nem nyilatkozom. Köszönöm!
Miről hazudott még?
Ugye a Wimbledon parkban volt aznap?
- Ugye ön ölte meg Rachel Nickellt? - Nash nyomozó!
Miért hagyta életben a kisfiút? Nem maradt ideje Rachel megölése után?
A nyilatkozat értelmében
az ügyfelem nem kíván több kérdésre válaszolni.
Miért anyákat gyilkolt? Magát 18 évesen kidobta a sajátja.
- Nash nyomozó! - Elég volt.
- Köszönöm! - Kösz!
Jól vagy?
Aha.
Ez egy kórház, nem börtön.
Arra adnak végzést.
Jól van.
1-ES TÁROLÓHELYISÉG
Kihallgattak egy 40 éves férfit Rachel Nickell halálával kapcsolatban.
Egy DNS-áttörés segítségével azonosították a gyanúsítottat.
A férfit valószínűleg itt, a Broadmoori Zárt Osztályon tartják fogva
egy másik bűntettért. A rendőrség nem erősítette meg a nevét, csak azt,
hogy egy 40 éves férfival beszélnek
a Rachel Nickell halálának ügyében zajló nyomozás részeként.
Betartottad az ígéretedet.
Egy darabban betöltöttem a 18-at.
Biztosan?
Mi biztosan?
Hát,
egy darabban vagy?
- Szerintem igen. - Igen?
Jó. Akkor szerinted sikerült magad mögött hagynod?
Muszáj ezt felhoznod?
Azt mondták, hogy legyek veled őszinte.
Próbáltam ehhez tartani magamat.
És őszintén szólva, Alex, mint felnőtt a felnőttnek…
szerintem még nem dolgoztad fel, egyáltalán nem.
- Csak folytatni akarom az életem. - Tudom.
Akkor ne élj a múltban!
Ez mit jelent, Alex?
Tegyek úgy, mintha meg sem történt volna? Ahogy te szoktad?
Tudom jól, mi történt. Ott voltam.
Tudom, de nem tudod, ki tette, vagy hogy miért van még szabadlábon.
Nem tudjuk az igazat, Alex,
és addig nem nyugodhatunk meg, amíg meg nem tudjuk.
- Megnyugodni? - Egyikünk sem.
Talán sosem fogunk.
Vesztegeted az idődet.
El kell fogadnod.
És csak folytassam az életemet?
Szerinted te ezt csinálod a vallásban való válaszkereséssel?
Nem a vallásban. A hitben.
A saját utamat keresem.
Vagy talán
csak el akarod terelni a figyelmedet.
Akármit is csinálok, innentől nem a te gondod.
Rendben.
- Uram? - Mi az?
Barna.
Ahogy a tanú is mondta. Jó.
Jó. Juttassuk el a szakértőkhöz!
A mindenit!
Hozza azt is!
Jó nyomon járhatsz.
Mikor aznap megvizsgálták Alexet, apró festékdarabokat találtak a hajában.
Vöröset.
Hogy kerülhetett rá?
Azt nem tudjuk, de ez volt Napper ölődoboza, nem?
És még Alex hajmintái is megvannak.
Akkor mi a rossz hír? Mindig van valami.
A nehéz hír az, hogy ha leteszteljük a festékdarabokat,
meg fognak semmisülni. Egy esélyt kapunk.
És ha nem jön be, a bizonyíték örökre odavész.
A vádemeléshez a festéknek és a cipőnek is egyeznie kell.
Aha. Ja, a cipő.
Még nem nézték meg rendesen, de a méret nem stimmel.
Bassza meg!
Viszont kiviszik a parkba,
hogy azonos körülmények között megvizsgálják, szóval… szorítunk.
Rohadtul tudományos.
Főnök?
Telefon.
A technikus kifejezetten téged kér.
Bírósági idézés, Robert.
A rendőrség Rachel Nickell megölésével vádolja.
Nem mi voltunk.
Jó.
Ki volt az?
Apa?
A rendőrség.
Vádat emeltek?
Tudni… tudni szeretnék, elmegyünk-e a tárgyalásra.
Ugye a legutóbbi után nem akarsz elmenni?
Nem akarok megint másnak hinni.
- Látnom kell. És neked is. - A tárgyalásnak semmi köze hozzánk.
Állítólag egy a 12 millióhoz az esélye, hogy valaki másé a DNS-profil.
Nem megyek el.
És kész. És neked sem kellene.
A Rachel Nickell meggyilkolásával vádolt 41 éves férfit őrizetbe vették.
Robert Napper videón jelentkezett be a Broadmoori Zárt Osztályról.
Az e havi tárgyalásig ott tartózkodik.
SZENT BIBLIA BHAGAVAD-GÍTÁ
Apa?
- Apa! - Tudom.
Végig tudták, hol vagyunk. Csak kifogásra vártak.
Hiába ellenkezel. Én is próbáltam.
André, ígérem, ha velem beszél, a többiek békén hagyják.
Nincs több mondanivalónk.
- Fecsérli az idejét. - Fizetünk!
- Kapja be! - Alex!
- Ez Alex? - Kihívtuk a rendőrséget.
Ez birtokháborítás. Menjenek el!
Beszéltek a szomszédokkal. Az egész város tudni fog róla.
- És? - Mi lesz Annával?
- Mi lenne? - Nem mondtad el neki, nem?
Nem tőled kellene megtudnia?
Alex!
Alex, hogy vagy? Pete Collier vagyok a The Suntól.
Csak két percet kérek.
Anyukád csodás lehetett.
Emlékszem az arcára is,
de főleg arra emlékszem,
hogy mennyire szeretett,
és hogy én mennyire szerettem.
És még érzem az illatát.
Megtartottam egy üveg parfümjét.
Miért nem mondtad eddig?
Az egy másik élet volt.
Nem szoktam meg, hogy beszélek róla.
Apukám mindig olyan…
A táska az ajtónál…
Mindig menekülésre kész, ha…
És most megtaláltak.
Mi lesz ezután?
Most nem menekülök el.
Tudom, hogy sokan kérdezgették.
Ugye érti, miért?
Tudják, hogy milliomos.
Ezért járnak vissza. Ismerik a családját.
És a maga családja, Bob?
Szeretnék többet tudni róluk.
Mind benne vannak a Ki kicsoda? könyvben.
Tudom, hogy az apja különösen fontos volt magának.
Felnézett rá.
Hát, nem hiszik el, hogy…
hogy én… hogy ő elnyerte a Nobel-díjat.
Mert nem mondott el nekik mindent.
Elhagyta az apja, ugye?
Egyes számok megduplázódtak.
Így kétszer annyinak érződött az eltelt évek száma.
Észrevettem, hogy mostanában nagyon foglalkoztatják a számok
és egyéb gondolatok. Miért?
Mitől fél ennyire, Bob?
Az összes pénz a bankban van. Sidcupban.
Ami a Csillagok háborújából van.
Szeretnék Rachelről beszélni.
Szerintem segíthet.
Nem kérdezem meg, hogy megölte-e. Pszichiáterként nem ez a dolgom.
Hanem hogy szembenézzen a valósággal.
Talán attól fél, hogy akkor tovább itt marad.
Akár örökre is.
De más értelemben pedig
felszabadulhatna.
Ezzel igazi esélyt kaphatna, Bob.
A fejlődésre.
Mi van Rachel családjával?
Nekik biztosan sokat jelentene az igazság.
És a kisfiú?
Megérdemli, hogy tudja, mi történt az anyjával.
És a magában rejlő kisfiú, Bob?
Még ott van, nem?
Ő mit érdemel?
Hol van Alex? Visszament Londonba? A tárgyalásra?
Most sikerül igazságot szolgáltatni?
- Hol van Alex? - Csak beszélni akarunk! André!
André, csak tisztázni akarunk mindent.
Mr. Hanscombe!
André! Campbell parancsnok. Bocsánat, hogy megvárakoztattam.
Órák óta várok.
Közbejött valami.
Foglaljon helyet!
- Emlékszem magára. - Igen?
Lehetséges. Bár az eredeti nyomozáshoz csak érintőlegesen volt közöm.
Közölni szeretnék önnel
bizonyos tényeket, mielőtt megosztjuk őket a médiával.
Tényeket?
Mr. Napperről.
Úgy tűnik, már gyerekként volt dolga a hatóságokkal,
és később is, a komolyabb bűntettei előtt.
Biztosítani szeretném róla,
hogy csak kisebb vétségek okán került a rendőrség látóterébe.
Viszont
attól tartok, újságíró barátaink, akiket, tudom, ön is jól ismer,
igyekeznek majd felfújni a dolgot.
Ezek szerint ismerték a gyilkosságok előtt is?
Utólag könnyen okos az ember, André.
De valójában senki sem jósolhatta meg, hogy milyen súlyos dolgokat követ majd el.
Arra kérném,
hogy a saját érdekében ne beszéljen a médiával.
Tudja, milyenek.
Az a legfontosabb, hogy a fiának és önnek igazságot szolgáltassunk.
Kizárólag erre kell koncentrálunk. Mindannyiunknak.
Köszönöm, hogy eljött!
Jó napot!
Csendet a teremben!
Álljanak fel!
Üljenek le!
Felállna a vádlott?
Robert Clive Napper,
a vád szerint 1992. július 15-én
a londoni Wimbledon parkban
meggyilkolta Rachel Nickellt.
Bűnösnek vallja magát?
Nem gyilkoltam szándékosan.
De
beismerem, hogy csökkent volt a belátási képességem.
Elnézést! Bűnös vagyok
csökkent belátási képességgel elkövetett gondatlan emberölésben.
Mr. Napper gyermekkora óta Asperger-szindrómában szenved,
később pedig paranoid skizofrén lett.
De a pszichózisa már 1989 óta egyértelmű,
amikor öngyilkossági kísérletét követően kórházba került.
Úgy gondolja, telepata.
Szerinte az IRA szétverte a térdkalácsát,
és elveszítette az ujjait egy bomba hatástalanításakor.
Ezek, állítása szerint, visszanőttek, miután szikrák füstjét szívta be.
Mr. Napper, álljon fel!
Negyvenkilencszer szúrta meg Rachelt.
Miközben Alex is ott állt. Megítélésem szerint
az arcán található sebek azt mutatják, hogy elvonszolta az anyjától.
Az, hogy nem ölte meg, mint később Jazmine Bissetet,
szinte biztosan annak tudható be, hogy attól félt, elkapják,
ha túl sokáig ott marad.
Végre tudathatjuk a fiatal felnőtté vált Alexszel,
hogy az anyját megölő férfit, bár késve, de bíróság elé állítottuk.
Talán lezárhatja élete egy hosszú, elhúzódó fejezetét.
Véleményem szerint ön nagyon veszélyes ember.
Vissza kell szállítani Broadmoorba, ahonnan sosem szabadulhat,
csak ha már nem közveszélyes.
Ez valószínűleg sosem következik be.
Van mondanivalója?
Az ügyfelem szeretne bocsánatot kérni Rachel Nickell szeretteitől
a szörnyű tettéért,
és Colin Staggtől is, akit tévesen gyanúsítottak gyilkossággal.
Vigyék vissza!
Valaki bocsánatot kérne a kisfiútól?
André!
Remélem, elégedett az ítélettel.
Végre elfelejtheti az egészet.
Yates főkapitány-helyettes mond néhány szót a médiának.
Szeretne valamit hozzátenni?
Ennyi év után ennyit képes mondani?
- Tessék? - Miért tartott ez eddig, parancsnok úr?
Megállíthatták volna, mielőtt bárkit megölt. Nem?
- Szerintem… - Nem?
Úgyhogy nincs mondanivalóm.
Nekik sem, de magának főleg nem.
Egy férfi beismerte, hogy ő ölte meg Rachel Nickellt.
A rendőrség bevallotta, hogy megállíthatták volna Nappert.
Többször is letartóztathatták volna.
Végre elmondhatjuk,
hogy igazságot szolgáltattunk Rachelnek és a családjának.
Most pedig Colin Stagghez fordulok.
1993 augusztusában tévesen vádolták meg Rachel megölésével,
ma pedig bocsánatot kérek tőle,
és elismerjük, mekkora horderejű és mennyire tartós hatással volt ez
az életére.
Egyúttal elismerjük
a jelenlegi nyomozócsapat odaadó, professzionális munkáját,
amelynek hála eljutottunk ide.
Fáradhatatlanul vizsgálták a részleteket,
és éveken át elszántan keresték a bizonyítékokat,
így végre bíróság elé állíthattuk Robert Nappert.
Ma kiderült, hogy Nappert nem a furfangosságának hála
nem fogták el eddig,
hanem a londoni rendőrség intézményi inkompetenciája miatt.
Miért kért bocsánatot, ha nem változtat az ítéletén?
Az az ember nincs jól, Alex.
Ezt régóta tudjuk.
Szerintem ő sem tudja, miért mondta.
Még keresel valamit, ugye?
Nem kell több tanács.
A tárgyalás…
Nem érdekel a tárgyalás.
És Robert Napper?
Én a helyedben azt kérdezném: miért?
Mit miért?
Miért tette, amit tett?
Mert beteg?
Attól még így döntött.
De miért?
Magyarázatot érdemelsz.
Dr. Monroe!
- Beszélhetnék önnel? - Késésben vagyok.
Ugye ön kezelte Robert Nappert? Ön volt az egyik orvosa.
- A sajtónak már mindent elmondtam. - Nem a sajtótól jöttem.
Alex Hanscombe vagyok. Rachel Nickell fia.
Csak negyedórát adjon, kérem!
Nem mondhatok el semmit, ami nem nyilvános már így is.
Elmondhatná, hogy ki ő és milyen.
Nem sokkal tudok szolgálni.
Úgy tudom, sokat bántották az iskolában. A szülei sokat veszekedtek.
Ezzel finoman fogalmaztál.
Robert volt a legidősebb gyerek,
és főleg rajta és az anyján csattant a részeges apja ostora.
Nem diagnosztizálták nála gyerekként az Aspergert,
így elszigetelt volt.
És 12 éves kora körül csúnyán bántalmazták.
Vannak róla iratok. Vádat emeltek az elkövető ellen.
Robertet megerőszakolta egy erdőben egy családi barát.
Hogy miért támadott nőkre?
Miért vett célba anyukákat gyerekekkel? Nem tudom megmondani, mert nem tudom.
Tudom, hogy nem tudja a választ.
Úgy értem, Robert sosem beszélt a bűntetteiről.
Tudtommal senkinek sem.
Szerintem nagyon haragudhatott az anyjára, amiért elment az apja.
És őt büntette újra és újra azzal,
hogy anyai szeretettel teli nőkre támadt,
mert ezt a szeretetet ő sosem kapta meg.
Tehát azt mondja, hogy…
az anyját látta az én anyámban?
Lehetséges.
És talán ezért hagyott téged életben.
Magát látta benned.
Emlékszik rá?
Hogy mi történt vele?
Szerintem igen.
Bár kevés gyerekkori emléke van.
A traumatizált és elhanyagolt gyerekeknek sokszor rossz az emlékezetük,
és az olyan meghatározó emlékek,
mint a születésnapok
vagy a karácsonyok, náluk hiányosak.
Tehát van egy űr.
Nekem sok emlékem van
azelőttről és azutánról.
Akkor
valószínűleg biztonságban érezted magad, és úgy érezted, szeretnek.
Alex!
Szia!
Ez mi?
Nem tudtam, hogy megmutassam-e neked, de mindkettőnknek címezték.
Névtelenül küldték az ügyészségtől.
A rendőrség nem mondott el mindent.
Ez részletesen leír minden elmulasztott lehetőséget.
Ülj le! Minden alkalmat, amikor megállíthatták volna a gyilkost,
mielőtt megtámadott téged anyával és még közel 100 másik nőt.
A sajtó messze nem hozott le mindent.
Például 1989-ben a saját anyja is tudatta a rendőrséggel,
hogy beismert egy nemi erőszakot, de nem jártak utána.
Egy évvel azután, hogy megölte anyádat, egy nő otthonának udvarában fogták el,
ahonnan egyszerűen hazavitték.
Három hónapra rá megölte Jazmine és Samantha Bissetet.
Hibát hibára halmoztak.
- Sok lehetőséget elszalasztottak. - Ezt remélted?
- Ettől most megnyugszol? - Nem, Alex, csak…
Cserben hagytak, és ez bizonyítja.
A rendőrség kezén is vér szárad.
Talán őt is cserben hagyták.
- Tessék? - Nem mondtam el, miért mentem Londonba.
- Találkoztam az orvosával. - Az orvosával?
A pszichiáterével? Miért? Alex…
Szörnyűségek történtek a gyilkossal is.
- Az nem kifogás erre. - Talán rosszabb dolgok is.
Ne hasonlítsd magad hozzá! Te nem vagy ilyen.
Ez a lényeg!
Nehéz jól dönteni,
ha nincs, aki igazán szeret. Nekem mindig megvolt ez.
Ott volt anya, és ott voltál te is.
Egyszer azt mondtam, hogy nem tisztellek.
Már nem érzek így.
Tisztellek érte, amit értem tettél.
Életben tartottál.
Nem, Alex, te…
tartottál életben engem.
Azt kell néznünk, amit nyertünk.
Csak így lehet folytatni.
Anyukád nagyon büszke lenne rád.
Lehet…
lehet, hogy így érjük el.
Mit?
Talán így változtathatjuk a negatívat pozitívvá.
Hogyan?
Hát, még nem tudom, Alex, de…
akárhogy is lesz, nélküled nem fog menni.
Mindig azt mondták nekem, hogy anyám gyilkosa megkímélt,
második esélyt adott.
De szerintem nem neki hála maradtam életben.
Hanem a szeretetnek hála.
Érdekes, nem?
Mennél még a tűzoltóautóddal?
Az mi?
- Mi van nálad? - Mi van hátul?
- Kalapács. - Kalapács?
Igen.
Gyere, Sam, menjünk le gyorsan a pavilonhoz!
Indulás! Pápá!
Mögötted vagyok.
- Szerintem nem vagy ott. - Szeretlek.
AZ ÜGYÉSZSÉGRŐL KISZIVÁROGTATOTT IRATOK SEGÍTSÉGÉVEL
ANDRÉ ÉS ALEX PERT INDÍTOTTAK A LONDONI RENDŐRSÉG ELLEN.
A FÜGGETLEN PANASZBIZOTTSÁG LESÚJTÓ JELENTÉSÉBEN
ROSSZ DÖNTÉSEK ÉS HIBÁK SORÁT TÁRTA FEL.
HA EZEK NINCSENEK, RACHEL ÉS BISSETÉK MEGGYILKOLÁSA
ÉS SZÁMOS, NŐKET CÉLZÓ ERŐSZAKOS SZEXUÁLIS TÁMADÁS ELŐTT
ELFOGHATTÁK VOLNA ROBERT NAPPERT.
A RENDŐRSÉG BELSŐ VIZSGÁLATA JELENTŐS HIÁNYOSSÁGOKAT TÁRT FEL,
DE EGYETLEN RENDŐRT SEM VONTAK FEGYELMI ELJÁRÁS ALÁ.
A RACHEL NICKELL-ÜGYHÖZ KIFEJLESZTETT DNS-JAVÍTÁSI TECHNIKÁT
KÉSŐBB TÖBB MÁS ÜGY MEGOLDÁSÁHOZ IS FELHASZNÁLTÁK.
ANDRÉ ÉS ALEX SPANYOLORSZÁGBAN ÉLNEK, ÉS TOVÁBBRA IS EGYÜTT HISZNEK
A HIT, A REMÉNY ÉS A SZERETET EREJÉBEN.
SOSEM ÁLLTAK ILYEN KÖZEL EGYMÁSHOZ.
ALEX HANSCOMBE MEMOÁRJA ALAPJÁN
A feliratot fordította: Lipták-Pikó Judit